ஐ யம் சாம்

***ஐ யம் சாம்*** (*I Am Sam*)  என்பது 2001-ஆம் ஆண்டு வெளியான ஒரு அமெரிக்க நாடகத் திரைப்படமாகும். இதனை ஜெஸ்ஸி நெல்சன் இணைந்து எழுதி இயக்கியுள்ளார். இதில் சான் பென், மிச்செல் பைபர், டயான் வீஸ்ட், டகோட்டா ஃபானிங், ரிச்சர்ட் ஷிஃப், லொரெட்டா டிவைன், லாரா டெர்ன் ஆகியோர் நடித்துள்ளனர். இப்படத்தைத் தழுவி 2011 ஆம் ஆண்டு தெய்வத்திருமகள் திரைப்படம் வெளியானது.

நெல்சனும் அவரின் இணை எழுத்தாளர் கிறிஸ்டின் ஜான்சனும், LA GOAL (Greater Opportunities for the Advanced Living) என்ற இலாப நோக்கற்ற அமைப்பிற்கு நேரில் சென்று, மனவளர்ச்சி குறைபாடுகள் கொண்ட பெரியவர்கள் எதிர்கொள்ளும் பிரச்சினைகள் குறித்து ஆய்வு செய்தனர். அதன் தொடர்ச்சியாக, பிராட் சில்வர்மேன் மற்றும் ஜோ ரோசன்பெர்க் ஆகிய இரண்டு மாற்றுத்திறனாளி நடிகர்களை அவர்கள் முக்கிய கதாபாத்திரங்களில் நடிக்க வைத்தனர்.  இப்படத்தின் தலைப்பானது, திரைப்படத்தில் இடம்பெற்றுள்ள டாக்டர் சூஸ் எழுதிய *<nowiki/>'கிரீன் எக்ஸ் அண்ட் ஹாம்* ' புத்தகத்தில் வரும் "ஐ ஆம் சாம் / சாம் ஐ ஆம்" என்ற வரிகளிலிருந்து பெறப்பட்டது.

இப்படம் விமர்சகர்களிடமிருந்து கலவையான விமர்சனங்களைப் பெற்றதுடன், வணிகரீதியாக 97 மில்லியன் டாலருக்கும் மேல் வசூலித்தது. சாம் கதாபாத்திரத்தில் நடித்ததற்காக, 2002-ல் நடைபெற்ற 74-வது அகாடமி விருது விழாவில், பென் சிறந்த நடிகருக்கான அகாதமி விருதுக்கு பரிந்துரைக்கப்பட்டார். இப்படம் அப்போது அப்போது முறையே ஏழு மற்றும் கிட்டத்தட்ட மூன்று வயதுடைய டகோட்டா ஃபானிங் மற்றும் அவரது தங்கை எல்லே ஃபானிங் ஆகியோரின் திரை வாழ்க்கையைத் தொடங்கி வைத்தது. ஸ்கிரீன் ஆக்டர்ஸ் கில்ட் விருதுக்கு பரிந்துரைக்கப்பட்ட மிக இளவயதானவர்  என்ற பெருமையை டகோட்டா ஃபானிங் பெற்றார்.

## கதைக்களம்
1993-இல், மனவளர்ச்சிக் குறைபாடுள்ள ஸ்டார்பக்ஸ் பணியாளரான சாம் டாசன், லூசி டைமண்ட் டாசன் என்ற தன் பெண் பிள்ளையை ஒற்றை மனிதராக வளர்த்துவருகிறார். வீடற்ற பெண்ணுடன் சாமுக்கு ஏற்பட்ட தொடர்பால் லூசியைப் பெற்றெடுத்து அவளின் தாய் குழந்தையை சாமிடமே விட்டுவிட்டு ஓடிவிடுகிறாள். பீட்டில்ஸ் இசைக்குழுவின் " லூசி இன் தி ஸ்கை வித் டைமண்ட்ஸ் " என்ற பாடலின் பெயரால் லூசி டைமண்ட் டாசன் என்று பெயரிடப்படுகிறாள். சாம் நன்கு பழகக்கூடியவர். அவருக்கு ஆதரவாக மாற்றுத்திறனாளிகளான நண்பர்களும், அகோராஃபோபியா (வெட்டவெளியில் செல்ல அச்சம்) கொண்ட அன்பாக பழகக்கூடிய அண்டை வீட்டுப் பெண்ணான ஆனியும் உள்ளனர். சாம்மால் லூசியைக் கவனித்துக் கொள்ள முடியாத நேரங்களில், ஆனி அவளைக் அவ்வப்போது பார்த்துக் கொள்வாள்.

கிட்டத்தட்ட ஒரு தசாப்தத்திற்குப் பிறகு, 2001-இல், சாமின் அறிவுக்கூர்மை மிக்க மகளான லூசிக்கு சாம் பாசமான ஒரு இடத்தை வழங்குகிறான். அவள் விரைவில் அவனது மனத்திறனையும் ஆற்றலையும் மகள் மிஞ்சிவிடுகிறாள். மனநலக் குறைபாடுள்ள தந்தையினால் பள்ளியில் உள்ள மற்ற குழந்தைகளின் கேளிக்கு லூசி உள்ளாகிறாள்.

லூசியின் ஒரு பிறந்தநாள் விழாவின்போது சாமின் மநலக் குறைபாட்டால் ஒரு சண்டை வெடிக்கிறது. இது ஒரு மிகப்பெரிய பிரச்சனையாகிறது. இதில் அரசு தலையிடுகிறது, எனவே குழந்தை வளர்ப்பு உரிமையை இழக்கும் அபாயத்துக்கு சாம் உள்ளாகிறான். இதிலிருந்து விடுபட சாம் தன் நண்பர்களிடம் ஆலோசனை பெறுகிறான். மேலும், வழக்கறிஞர் ரீட்டா ஹாரிசனையும் அதற்காக பணியமர்த்துகிறான். எப்போதும் தனது வேலையில் மூழ்கியிருக்கும் ரீட்டா, தன் மகன் குளென்ன் மீது கவனம் செலுத்த முடியாத நிலையில் உள்ளாள். தான் பாசமற்றவள் அல்ல என்பதை நிரூபிக்கும் முயற்சியில், ரீட்டா சாமின் வழக்கை *கட்டணமின்றி* நடத்த ஒப்புக்கொள்கிறாள். சாமின் வழக்கை எடுத்து வாதாடுகையில் சாமுக்கு அவன் மகள் லூசி மீது உள்ள பாசத்தால் தாக்கம் பெற்று, அதன் பிறகு தன் மகன் மீது கவனம் செலுத்தத் துவங்குகிறாள்.

விசாரணையின் போது, ரீட்டா, ஆனி உட்பட சில சாட்சிகளிடம் விசாரிக்கும்போது, சில நம்பிக்கையூட்டும் வாதங்களை முன்வைக்கிறாள். இருப்பினும், அரசு வழக்கறிஞர் சாம் மீது அதிக அழுத்தம் கொடுப்பதால், லூசியை வளர்க்கும் திறன் தனக்கு இல்லை என்று உறுதியாக நம்பும் நிலைக்கு வந்த சாம், மனமுடைந்து போகிறான். அதன்பிறகு, லூசி  ஒரு வளர்ப்பு இல்லத்தில் வசிக்கிறாள். ஆனால் அங்கிருந்து தப்பிச் செல்ல உதவுமாறு சாமை வற்புறுத்த முயல்கிறாள். லூசிக்கு அருகில் இருப்பதற்காக சாம் குடிபெயர்கிறான், அதனால், லூசி தொடர்ந்து நள்ளிரவில் அவனது வீட்டிற்குச் செல்கிறாள், ஆனாலும் அவன் உடனடியாக அவளைத் திரும்ப அழைத்து வந்துவிடுகிறான். இறுதியில், வளர்ப்புப் பெற்றோர்கள் தாங்கள் திட்டமிட்டபடி அவளைத் தத்தெடுக்க வேண்டாம் என்று முடிவு செய்து, அவளை சாமிடமே திருப்பிக் கொடுத்துவிடுகிறார்கள். லூசிக்கு அவனே சிறந்த பெற்றோர் என்று நீதிபதியிடம் கூறுவதாக ராண்டி அவனுக்கு உறுதியளிக்கிறாள். பதிலுக்கு, லூசிக்கு ஒரு தாய் போன்ற உருவம் தேவை என்று தான் உணர்வதால், அவளை வளர்க்க உதவுமாறு சாம் ராண்டியிடம் கேட்கிறான்.

இறுதிக் காட்சியில் ஒரு கால்பந்து ஆட்டம் சித்தரிக்கப்படுகிறது, அதில் சாம் நடுவராகப் பணியாற்ற, லூசி ஒரு வீராங்கனையாகப் பங்கேற்கிறாள். இக்காட்சியில் லூசியின் முன்னாள் வளர்ப்புப் பெற்றோர், சாமின் நண்பர்கள் குழு, தனது மகனுடன் வந்திருக்கும்  ரீட்டா ஆகியோர் பார்வையாளர்களாக உள்ளனர்.

## மேற்கோள்கள்

பகுப்பு:நியூ லைன் சினிமா திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:2001 ஆங்கிலத் திரைப்படங்கள்
பகுப்பு:2001 திரைப்படங்கள்